Overnaturlige fænomener er velkomne. Der lægges især vægt på en helstøbt handling og en god fortællestil. Fortællingen skal ligge så højt som muligt på redaktørens rædselsbarometer (subjektiv vurdering der er svært forklarlig). Genren er horror, men alternativt en blandingsgenre eller anden genre hvor horror-aspektet træder tydeligt frem.
Novellen skal sendes som vedhæftet fil til info@enterdarkess.dk Filformatet skal være docx, doc eller odt. Benyt Times New Roman (eller lignende font med fødder), fontstørrelse 12, halvanden linjeafstand og lige margener. Brug tabulator til indrykning. Anvend anførselstegn ved dialog. Eneste accepterede tekstformatering er kursiv.
Til forfatteren af titelnovellen udbetales et engangsbeløb på 500 kr. Det er suverænt antologiens redaktør der udvælger titelnovellen. Til forfattere af øvrige noveller udbetales et engangsbeløb på 300 kr. Hver forfatter modtager to frieksemplarer (og vil blive tilbudt at købe op til ti ekstra eksemplarer til nedsat pris).
Det forventes at forfatteren har sørget for grundig korrektur og beskæring inden indsendelse.